Δράκουλας: Ο Βρικόλακας των Καρπαθίων

Το Δράκουλας: Ο Βρικόλακας των Καρπαθίων (αγγλικά: Dracula) είναι Βρετανική ταινία τρόμου του 1958
σε σκηνοθεσία του  Τέρενς Φίσερ. Την παραγωγή ανέλαβε η εταιρεία Hammer Studios, ενώ το σενάριο ανέλαβε να μεταφέρει στην κινηματογραφική οθόνη η Τζίμι Σάνγκστερ προσαρμοσμένο από το 
διάσημο μυθιστόρημα του Μπραμ Στόκερ, Δράκουλας.

Τα γυρίσματα άρχισαν στα μέσα του Νοεμβρίου το 1957 και τελείωσαν το 1958, όταν η ταινία προβλήθηκε για πρώτη φορά στους κινηματογράφους. Ο Μπέλα Λουγκόζι, ο προηγούμενος διάσημος «Δράκουλας» (στην επίσης κλασική ταινία Ο Κόμης Δράκουλας) δίνει τον ρόλο στον Κρίστοφερ Λι, ο οποίος θα ερμηνεύσει τον Δράκουλα πάνω από 10 φορές στον κινηματογράφο, σε αντίθεση με τον Λουγκόζι ο οποίος έπαιξε τον Δράκουλα μόνο δύο φορές. Ο επίσης διάσημος συμπρωταγωνιστής του Λι, ο Πίτερ Κάσινγκ, θα ερμηνεύσει τον ρόλο ενός πιο «δραστήριου» Βαν Χέλσινγκ.

Η ταινία πιστεύεται πως είναι η πρώτη που παρουσιάζει βρικόλακα με τους διάσημους μυτερούς κυνόδοντές του. Αυτή η αντίληψη είναι παντελώς λανθασμένη, λόγω του ότι προηγήθηκαν οι ταινίες El Vampiro (Μεξικάνικη, παραγωγής 1957) και Dracula Istanbula (Τούρκικης παραγωγής), στις οποίες οι βρικόλακες παρουσίαζαν μυτερά δόντια.

Παρόλο που ο Κρίστοφερ Λι έχει τον πρωταγωνιστικό ρόλο, έχει μόνο δεκατρείς ατάκες σε ολόκληρη την ταινία. Για να αποφύγουν τη σύγχυση αυτής της ταινίας με την προηγούμη με τον Λουγκόζι, μετονομάστηκε στην Αμερικάνικη προβολή ως "Horror of Dracula".

Διανομή ρόλων
ΧαρακτήρεςΗθοποιοίΚόμης ΔράκουλαςΚρίστοφερ ΛιΔρ. Βαν ΧέλσινγκΠίτερ ΚάσινγκΆρθουρ ΧόλμγουντΜάικλ ΓκαφΜίνα ΧόλμγουντΜελίσα ΣτράιμπλινγκΛούσι ΧόλμγουντΚάρολ ΜαρςΤζόναθαν ΧάρκερΤζον Βαν ΈισενΓκέρνταΌλγκα ΝτίκιΝύφη του ΔράκουλαΒάλερι ΓκάουντΔρ. ΣούαρντΤσαρλς Λόιντ Πακ

Πλοκή
Προσποιούμενος το βιβλιοθηκάριο, ο κυνηγός βρικολάκων Τζόναθαν Χάρκερ, ταξιδεύει μέχρι το κάστρο του Δράκουλα για να καλύψει, υποτίθεται, τη θέση που προσφέρεται. Χωρίς να χρονοτριβεί, το επόμενο πρωί επιχειρεί να σκοτώσει τον κόμη και να αποτρέψει την εξάπλωση των βρικολάκων. Εντούτοις, η δύση του ήλιου τον προλαβαίνει πριν τα καταφέρει. Το σώμα του και το ημερολόγιό του βρίσκονται από τον φίλο του Δρ Βαν Χέλσινγκ, ο οποίος μεταφέρει τα δυσάρεστα νέα στη Λούσι Χόλμγουντ, τη μνηστή του Τζόναθαν. Ομως, ο Βαν Χέλσινγκ δεν αργεί να διαπιστώσει ότι ο επόμενος στόχος του Δράκουλα βρίσκεται στην οικία των Χόλμγουντ, έχοντας βάλει στο μάτι την μνηστή του αδερφού της Λούσι, καθώς και την ίδια. Εκείνος και ο Άρθουρ Χόλμγουντ θα εξολοθρέψουν την αποθανούσα Λούσι η οποία, από τις πολλές επισκέψεις του κόμη, έχει μεταμορφωθεί σε βαμπίρ, και θα προσπαθήσουν να σώσουν την μνηστή του, Μίνα.

Διαφορές μεταξύ μυθιστορήματος-ταινίας
Οι χαρακτήρες των Ρένφιλντ και Κουίνσι Μόρις, καθώς και τα κτήρια Αββαείο Κάρφαξ και το άσυλο τρελών έχουν διαγραφεί τελείως.
Ο Τζόναθαν Χάρκερ είναι τώρα κυνηγός βαμπίρ και όχι δικηγόρος.
Ή Μίνα είναι τώρα η σύζυγος του Άρθουρ, ενώ η Λούσι είναι η αδερφή του και η μνηστή του Χάρκερ.
Ο Δρ. Σούαρντ έχει μόνο δύο μικρές εμφανίσεις ως ο γιατρός των Χόλμγουντ.
Ο Κόμης Δράκουλας έχει μόνο μια νύφη, η οποία σκοτώνεται από τον Χάρκερ κι όχι από τον Βαν Χέλσινγκ.
Ο Δράκουλας δεν μπορεί να γίνει νέος με την πόση του αίματος, καθώς και ούτε δεν μπορεί να αλλάξει μορφή. Σκοτώνεται με φως ηλίου.
Το κάστρο του Δράκουλα βρίσκεται στον Κλάουζενμπουργκ κι όχι στην Τρανσυλβανία. Η απόσταση από την πόλη είναι μικρή.

Ταινίες της σειράς
1958, Δράκουλας, ο Βρυκόλακας των Καρπαθίων (Horror of Dracula).
1960, Οι Νύφες του Δράκουλα (Brides of Dracula).
1966, Δράκουλας: Ο Πρίγκηπας του Σκότους (Dracula: Prince of Darkness).
1968, Ο Δράκουλας Βγήκε απ' τον Τάφο του (Dracula Has Risen from the Grave).
1969, Γεύσου το Αίμα του Δράκουλα (Taste the Blood of Dracula).
1970, Τα Σημάδια του Δράκουλα (Scars of Dracula).
1972, Δράκουλας 1972 μ.Χ. (Dracula AD 1972).
1973, Οι Σατανικές Ιεροτελετές του Δράκουλα (Satanic Rites of Dracula).

Δείτε επίσης
 Ο Κόμης Δράκουλας (ταινία του 1931)

Εξωτερικοί σύνδεσμοι



Κατηγορία:Βαμπίρ στην ποπ κουλτούρα
Κατηγορία:Βρετανικές ταινίες τρόμου
Κατηγορία:Ταινίες του 1958
Κατηγορία:Αγγλόφωνες ταινίες
Κατηγορία:Ταινίες γυρισμένες στην Αγγλία
Κατηγορία:Ταινίες σε σκηνοθεσία Τέρενς Φίσερ
Κατηγορία:Ταινίες βασισμένες σε μυθιστορήματα
Κατηγορία:Ταινίες βασισμένες σε βρετανικά μυθιστορήματα
Κατηγορία:Reboots ταινιών